**Keisarinna Xiaoshengxian** (12. tammikuuta 1692 − 2. maaliskuuta 1777), mantšulaisen reunustetun keltaisen lippukunnan Niohuru-klaanista, oli Yinzhenin, Yongzheng-keisarin puoliso ja Honglin, Qianlong-keisarin äiti. Hänet ylennettiin **leskikeisarinna Chongqingiksi** Qianlongin valtakaudella ja kuolemansa jälkeen keisarinnaksi. Hänellä ei ollut keisarinnan arvonimeä elämänsä aikana.

Ulanara-klaanin keisarinna Xiaojingxianin kuoleman jälkeen Niohuru johti keisarillista haaremia koska hän oli korkea-arvoisin keisarin puolisoista. Qianlong piti äitiään suuressa arvossa ja usein kääntyi hänen puoleensa saadakseen neuvoja. Hän eli vanhemmaksi kuin monet poikansa jalkavaimoista, ja kuoli vuonna 1777.

Elämä
-----

### Perhetausta

Keisarinna Xiaoshengxianin henkilökohtaista nimeä ei ole kirjattu historiaan. Hän syntyi yläluokkaiseen Niohuru-klaaniin Pekingissä.

* Isä: Lingzhu (凌柱; 1664–1754), palveli neljännen tason sotilasvirkamiehenä (四品典儀 ), ja oli ensimmäisen luokan herttua (一等公)
	+ Isänisä: Wulu (吳祿)
	+ Isänäiti: Rouva Qiao
* Äiti: Rouva Peng
	+ Äidinisä: Peng Wugong
* Neljä veljeä

### Kangxin aikakausi

Tuleva keisarinna Xiaoshengxian syntyi kiinalaisen kuukalenterin 11. kuun 25. päivänä Kangxin 30. hallintovuonna, eli gregoriaanisen kalenterin mukaan 12. tammikuuta 1692.

Vuonna 1704 Niohurusta tuli Yinzhenin, Kangxin neljännen pojan, toissijainen puoliso. 25. syyskuuta 1711 hän synnytti Yinzhenin neljännen pojan, Honglin.

### Yongzhengin aikakausi

Keisari Kangxi kuoli 20. joulukuuta 1722 ja Yinzhenistä tuli hänen seuraajansa, Yongzheng-keisari. 28. maaliskuuta 1723, Niohurulle myönnettiin arvonimi "puoliso Xi". Vuonna 1730, hänet ylennettiin ja hän sai arvonimen "jalosukuinen puoliso Xi". Kun keisarinna Xiaojingxian kuoli 29. lokakuuta 1731, jalosukuinen puoliso Xi alkoi johtaa keisarin haaremia korkea-arvoisimpana jalkavaimona.

### Qianlongin aikakausi

Yongzheng kuoli 8. lokakuuta 1735 ja Honglista tuli hänen seuraajansa, Qianlong-keisari. Keisarin biologisena äitinä, jalosukuinen puoliso Xi sai arvonimen "pyhä äiti leskikeisarinna Chongqing". 

Qianlong piti äitiään suuressa arvossa ja kysyi häneltä usein neuvoja. Jotkut uskovat että hän oli keisarin kohtalokkaan valinnan takana ylentää rouva Nara toiseksi keisarinnaksi.  Qianlong vieraili usein äitinsä luona. Leskikeisarinna oli aina mukana keisarin matkoilla Shenyangiin ja Jangtse-joen suistoon.  Kun leskikeisarinna oli liian vanha matkustamaan, Qianlong lopetti kaikki matkansa ja jatkoi niitä vasta hänen kuolemansa jälkeen.

Leskikeisarinna Chongqing kuoli 2. maaliskuuta 1777. Hänet haudattiin erilliseen hautaan Läntisten Qing-hautojen Tai-mausoleumiin.

Arvonimet
---------

* Kangxin hallituskaudella (1661–1722):
	+ Rouva Niohuru (12. tammikuuta 1692 alkaen)
	+ Toissijainen puoliso (vuodesta 1704)
* Yongzhengin hallituskaudella (1722–1735):
	+ Puoliso Xi (熹妃; 28. maaliskuuta 1723 alkaen  ), neljännen arvoluokan puoliso
	+ Jalosukuinen puoliso Xi (熹貴妃; vuodesta 1730−1734), kolmannen arvoluokan puoliso

* Qianlongin hallituskaudella (1735–1796):
	+ Leskikeisarinna Chongqing (崇慶皇太后; 8. lokakuuta 1735 alkaen  )
	+ *Keisarinna Xiaoshengxian* (孝聖憲皇后; 1777 alkaen)

Lapset
------

* Puolisona:
	+ Hongli (弘曆; 25. syyskuuta 1711 − 7. helmikuuta 1799), Yongzhengin viides (neljäs) poika, ylennetty 18. lokakuuta 1735 Qianlongin keisariksi

Galleria
--------

* Xiaoshengxian juhlan aikanaXiaoshengxian juhlan aikana
* Xiaoshengxian 60-vuotiaanaXiaoshengxian 60-vuotiaana

Lähteet
-------

1. 1 2  Ho & Bronson (2004), p. 168.
2. ↑  雍正元年 二月 二十二日
3. ↑  雍正十三年 八月 二十三日

### Kirjallisuus

* Chuimei Ho: *Splendors of China's Forbidden City: The Glorious Reign of Emperor Qianlong*. Merrell, 2004. ISBN 1858942039.
* Evelyn S. Rawski: *China: The Three Emperors 1662-1795*. Harry N. Abrams, 2006. ISBN 1903973694.
* Wan: *Daily Life in the Forbidden City: The Qing Dynasty, 1644-1912*. Viking, 1988. ISBN 0670811645.
* Erxun Zhao: *Draft History of Qing (Qing Shi Gao)*. , 1928. Kiinaksi.

|  |  |  |
| --- | --- | --- |
| Edeltäjä:**Xiaogongren** | **Kiinan leskikeisarinna**8. lokakuuta 1735 – 2. maaliskuuta 1777 | Seuraaja:**Xiaoherui** |